Съединение „Z“ е засечено от японците и в утрото на 10 декември при Куантан е подложено на няколко последователни атаки на бреговата авиация. Британското съединение плава със скорост от 25 възела. В хода на първата атака „Рипалс“ получава само едно попадение от 250-кг бомба в покрива на хангара, не причинило особени повреди. Втората и третата атаки са безрезултатни. В хода на четвъртата атака на торпедоносците крайцера се отклонява минимум от 19 торпеда, но едно от тях все пак уцелва левия борд малко зад кърмовия комин. Независимо от повредите, крайцера съхранява управляемост и може да поддържа ход от 25 възела. В хода на петата атака японските торпедоносци захождат от различни страни и постигат четири попадения. Първото торпедо уцелва левия борд в района на кула „Y“. От сътресението е заклинен руля, и крайцера губи управляемост. В резултат „Рипалс“ получава още три попадения: едно в десния борд в района на котелните отделения и още две в левия – в района на машинното отделение и нататък към кърмата от кула „Y“. Крайцера започва да се накренява и след 8 минути след първото попадение се преобръща през левия борд и потъва. Заедно с кораба отиват на дъното 427 от 1309 члена на екипажа. Координатите на гибелта на крайцера са